**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 25.05.2019, ora 08.00 –26.05.2019, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 26.05.2019, ora 7.00**

**RÂURI**

**Debitele au fost în creştere** ca urmare precipitaţiilor căzute în interval şi propagării pe râurile din bazinele hidrografice: Crasna, Barcău, Crișuri, Siret (cu excepția cursului Siretului pe sectorul Lespezi – Adjudu Vechi, unde au fost în scădere), pe afluenții Prutului, bazinele superioare ale Vișeului, Izei, Someșului, Someșului Mic, Mureșului, Arieșului, bazinul superior și mijlociu al Oltului, bazinul inferior al Mureșului, relativ staționare pe râurile din bazinele hidrografice Vedea, Argeș, Ialomița (cu excepția cursului inferior, unde au fost în scădere), cele din Dobrogea, afluenții Oltului inferior și în scădere pe celelalte râuri.

Scurgeri importante pe versanți, torenți și pâraie, viituri rapide pe râurile mici cu efecte de inundații locale și creșteri importante de debite și niveluri ca urmare precipitaţiilor căzute în interval sub formă de aversă s-au produs pe unele râuri din nordul Transilvaniei, Moldova, Banat.

Din informațiile primite până la ora 06.00, se situează peste:

- **COTELE DE INUNDAŢIE** râurile la staţiile hidrometrice: Tur - Micula (310+58)-jud.SM şi Crasna – Domănești (500+2)-jud.SM.

**- COTELE DE ATENŢIE** râurile la staţiile hidrometrice: Tur – Călinești Oaș (350+34)-jud.SM, Tur – Turulung (360+48)-jud.SM, Crasna – Berveni (490+62)-jud. SM, Bega Veche – Cenei (320)-jud.TM, Moravița – Moravița (250+16)-jud.TM, Prut – Fălciu (500+15)-jud. VS, Prut – Oancea (440+28)-jud. GL şi Prut – Şiviţa (360+40)-jud.GL.

În interval s-au situat peste **COTA DE PERICOL** râul Nirajul Mic la stația hidrometrică Miercurea Nirajului (350+25)-jud.MS și peste COTA DE ATENȚIE râul Bega Veche la stația hidrometrică Pischia (100+35)-jud.TM.

Debitele se situează în jurul și peste mediile multianuale lunare, exceptând râurile din bazinele hidrografice: Cerna, Jiu, Vedea, Argeş, Bârlad, Bahlui, cele din Dobrogea, bazinele mijlocii şi inferioare ale Oltului şi Ialomiţei, bazinul superior al Timișului, unde se situează la valori cuprinse între 30 – 90% din normalele lunare.

În interval au fost emise **8 ATENŢIONĂRI HIDROLOGICE** de fenomene imediate**.**

**Debitele vor fi în scădere,** exceptând cursurile inferioare ale Crasnei, Barcăului, Crișului Repede, Begăi, Mureșului, Timișului, Bârzavei, cursurile mijlocii și inferioare ale Crișului Negru, Crișului Alb, Buzăului, Putnei, Rm. Sărat, Trotușului, Bistriței, Sucevei, Moldovei, Bârladului, Jijiei, cursul mijlociu al Oltului, cursurile superioare și inferioare ale Siretului și Prutului, unde vor fi în creştere prin propagare și râurile din bazinele hidrografice Vedea, Argeș, Ialomița, cele din Dobrogea și afluenții Oltului inferior, unde vor fi relativ staționare.

Sunt posibile creșteri de debite și niveluri pe unele râuri din zonele de deal și munte,ca urmare a precipitaţiilor prevăzute sub formă de aversă.

Datorită propagării viiturilor formate anterior, se vor mai situa peste **COTA DE INUNDAȚIE** râul Tur la stația hidrometrică Micula cu 40 cm și peste **COTELE DE ATENȚIE** râurile Tur, Crasna, Bega Veche, Moraviţa şi Prut cu valori cuprinse între 10 – 90 cm**.**

**DUNĂRE**

**Debitul la intrarea în ţară** (secţiunea Baziaş) în intervalul 25.05.-26.05.2019 **a fost relativ staţionar, având valoarea de 8100 m3/s**, peste media multianuală a lunii **mai (7250 m3/s).**

În aval de Porţile de Fier debitele au fost în creștere pe sectoarele Gruia – Calafat și Isaccea – Tulcea, în scădere pe sectorul Bechet – Brăila și relativ staționare la Galați.

**Nivelul se situează peste FAZA I DE APĂRARE la stația hidrometrică Isaccea-jud.TL.**

**Debitul la intrarea în ţară** (secţiunea Baziaş) **va fi în creştere (8300 m3/s).**

În aval de Porţile de Fier debitele vor fi în creştere pe sectorul Gruia – Bechet, în scădere pe sectorul Corabia – Galaţi și relativ staționare pe sectorul Isaccea – Tulcea.

**Nivelul se va situa peste FAZA I DE APĂRARE la stația hidrometrică Isaccea-jud.TL**.

**Se situează în faza l de apărare următoarele sectoare de dig:**

- Peceneaga-Turcoaia, 23 August-Grindu, Grindu-Canton km 30, Măcin - Igliţa – Carcaliu, Gârliciu-Dăeni, Ciulineţ-Isaccea, Smârdan-23 August-I şi II, Canton km 30-Ciulinet (din administrarea S.G.A. Tulcea), Măcin, Smârdan, Chilia Veche, Periprava şi Mahmudia (din administrarea consiliului local), dig Şosea Măcin-Smârdan (administrare privată) - **jud. Tulcea;**

**Se situează în faza a II-a de apărare următoarele sectoare de dig:**

- Tudor Vladimirescu, R3, R4 (din administrarea S.G.A. Tulcea), Nufăru-Victoria (din administrarea consiliului local) **- jud. Tulcea**;

**2.** **Situaţia meteorologică în intervalul 25.05.2019, ora 08.00 –26.05.2019, ora 06.00**

**A.N.M.** a emis în data de 25.05.19, ora 10:00, o **Informare Meteorologică vizând manifestări de instabilitate atmosferică temporar accentuată, după cum urmează:**

**INFORMARE METEOROLOGICĂ**: **În intervalul menționat vor fi perioade cu averse ce vor avea și caracter torențial, descărcări electrice, intensificări de scurtă durată ale vântului, vijelii și grindină. Astfel de fenomene se vor semnala în special în regiunile estice și sud-estice, precum și în zonele montane și submontane. Cantitățile de apă vor depăși 15...25 l/mp și pe arii restrânse 35...45 l/mp.**

***Notă:*** *În funcţie de evoluţia şi intensitatea fenomenelor meteorologice, Administraţia Naţională de Meteorologie va actualiza prezentul mesaj prin avertizări de vreme severă imediată.*

**Informările meteorologice** se emit în cazul în care fenomenele meteorologice prognozate au potenţial de a deveni temporar periculoase pentru anumite activităţi, dar altfel sunt obişnuite pentru perioada respectivă

Acest Mesaj de **Informare Meteorologică** a fost transmis de Centrul Operativ pentru Situaţii de Urgenţă al Ministerului Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către următoarele Comitetele Judeţene pentru Situaţii de Urgenţă:*

***-*** *Alba, Arad, Argeş, Bacău, Bihor, Bistriţa-Năsăud, Botoşani, Braşov, Brăila, Buzău, Caraş-Severin, Călaraşi, Cluj, Constanţa, Covasna, Dâmboviţa, Dolj, Galaţi, Giurgiu, Gorj, Harghita, Hunedoara, Ialomiţa, Iaşi, Ilfov, Maramureş, Mehedinţi, Mureş, Neamţ, Olt, Prahova, Sălaj, Satu Mare, Sibiu, Suceava, Teleorman, Timiş, Tulcea, Vaslui, Vâlcea, Vrancea Şi Municipiul Bucureşti**(Toate prefecturile - 42 de prefecturi);*

**În ţară,** vremea a devenit normală termic în majoritatea regiunilor, iar după-amiaza și seara a fost și local instabilă, mai ales în estul, sud-estul și centrul țării, precum și în zonele de deal și de munte. Cerul a fost variabil, cu înnorări mai accentuate în a doua parte a zilei și s-au semnalat averse ce au avut izolat caracter torențial, descărcări electrice și intensificări de scurtă durată ale vântului, pe arii extinse în Banat, Transilvania, Moldova și Dobrogea, local în Muntenia și Maramureș și izolat în Crișana și Oltenia. Cantitățile de apă au depășit izolat 20 l/mp. S-au consemnat căderi de grindină: din datele colectate la stațiile meteorologice și hidrologice, pe raza județelor Vaslui, Tulcea și Ilfov, iar din surse externe, pe raza județelor Vrancea, Dâmbovița și Suceava. Temperaturile maxime au fost cuprinse între 18 grade la Întorsura Buzăului, Joseni, Târnăveni și Miercurea Ciuc și 27 de grade la Giurgiu, iar la ora 06.00 se înregistrau valori termice cuprinse între 7 grade la Apa Neagră și 18 grade la Gura Portiței. Dimineața și noaptea, în vestul și centrul țării, izolat a fost ceață.

**OBSERVAȚII** - De ieri dimineață de la ora 06.00 au fost în vigoare **7 avertizări cod portocaliu** și 35 atenționări cod galben pentru fenomene meteorologice periculoase imediate, emise precum urmează: SRPV Bacău - 9 atenționări cod galben și **4 avertizări cod portocaliu**, SRPV Constanța - 6 atenționări cod galben și **1 avertizare cod portocaliu**, SRPV Cluj - 6 atenționări cod galben, SRPV Sibiu - 5 atenționări cod galben, CNPM pentru Muntenia - 4 atenționări cod galben și **2 avertizări cod portocaliu**, SRPV Craiova - 3 atenționări cod galben, SRPV Timișoara - 2 atenționări cod galben*.*

**La Bucureşti,** vremea a fost normală termic. Cerul a fost variabil, iar vântul a suflat slab și moderat. Temperatura maximă a fost de 25 de grade la Filaret și 24 de grade la Afumați și Băneasa, iar la ora 06.00 se înregistrau 10 grade la Băneasa și 13 grade la Afumați și Filaret.

**3. Prognoza meteorologică în intervalul 26.05.2019, ora 08.00 –27.05.2019, ora 08.00**

**În ţară,** vremea se va încălzi față de ziua precedentă în cea mai mare parte a țării. Cerul va fi variabil și, mai ales după-amiaza și seara, vor fi înnorări temporare, averse, descărcări electrice și intensificări de scurtă durată ale vântului, local la deal și la munte și izolat în restul teritoriului. Temperaturile maxime se vor încadra între 21 și 29 de grade, iar cele minime vor fi cuprinse, în general, între 7 și 17 grade. Dimineața și noaptea, pe arii restrânse, va fi ceață.

**La Bucureşti,** vremea va fi predominant frumoasă și va continua să se încălzească ușor. Cerul va fi variabil, iar vântul va sufla slab până la moderat. Temperatura maximă se va situa în jurul valorii de 27 de grade, iar cea minimă va fi de 13...15 grade.

**4. Buletin nivometeorologic valabil pentru masivele Bucegi şi Făgăraş, masivele Țarcu – Godeanu, masivul Parâng - Șureanu, Munții Vlădeasa – Muntele Mare şi pentru Grupa Nordică a Carpaților Orientali (zona Munțiilor Călimani – Bistriței - Ceahlău),**

**emis pentru perioada 23 mai 2019, ora 21.00 – 27 mai 2019, ora 21.00, PENTRU ALTITUDINI MAI MARI DE 1800 m.**

**TABEL RISCURI DE AVALANŞE PENTRU ALTITUDINI MAI MARI DE 1800 m**

**Buletin**

|  |  |
| --- | --- |
| ***Masive:*** | ***PESTE 1800 m*** |
| **FĂGĂRAŞ şi BUCEGI** | **Strat redus** |
| **PARÂNG - Șureanu ȚARCU – GODEANU şi Grupa Nordică a Carpaților Orientali**  **(zona Munților Rodnei) şi Grupa Centrală a Carpaților Orientali (zona Munțiilor Călimani – Bistriței - Ceahlău)** | **Strat redus** |

**Evoluția vremii în ultimele 3 zile:**

Vremea a fost relativ caldă. Cerul a fost temporar noros și pe arii relativ s-au semnalat precipitații sub formă de ploaie însoțite și de descărcări electrice. Vântul a suflat slab și moderat, cu intensificări temporare ce au depășit 60-70 km/h pe creste. S-a semnalat temporar ceață. Stratul de zăpadă a scăzut în toate masivele, iar sub 1800 m este topit.

**Grosimea stratului de zăpadă în 23.05.2019, ora 15.00:**

Carpații Meridionali: 126 cm Bâlea-Lac, 101 cm Vf. Omu, 6 cm Vf. Țarcu.

Carpații Orientali: Vf. Ceahlău Toaca 3 cm.

**EVOLUŢIA VREMII ÎN INTERVALUL: 23.05.2019, ora 21.00 – 27.05.2019, ora 21.00:**

Vremea va fi în general instabilă. Cerul va fi temporar noros. Pe arii relativ extinse vineri și sâmbătă se vor semnala averse de ploaie ce vor avea și caracter torențial, însoțite de decărcări electrice și izolat de grindină. Cantitățile de apă vor depăși local 15-20 l/mp și izolat sau cumulat în întreg intervalul 30-40 l/mp. Vântul va sufla slab și moderat, cu intensificări temporare ce vor atinge și depăși 40-50 km/h pe creste. Trecător se va semnala ceață.

**Temperaturi prognozate:**

Peste 1800 m: temperaturi minime: 0 la 5 gr.C; temperaturi maxime: 4 la 10 gr.C

Sub 1800 m: temperaturi minime: 4 la 9 gr.C; temperaturi maxime: 10 la 18 gr.C

**STABILITATEA şi EVOLUŢIA STRATULUI de ZĂPADĂ:**

**a). în masivul Făgăraș şi Bucegi:**

**La altitudini mai mari de 1800 m:**

Stratul de zăpadă este redus ca arie, fiind prezent mai ales în zonele cu troiene mai vechi sau umbrite, și este umezit în profunzime, depășind pe arii restrânse 1 m grosime la peste 2000 m, în special pe versanții nordici. Ploile, local însemnate cantitativ, vor accelera topirea zăpezilor, apa rezultată pătrunzând în strat și umezindu-l suplimentar. Pe pantele suficient de înclinate, se mai pot semnala curgeri și avalanşe de topire ce pot antrena în cazuri extrem de izolate și straturi din profunzime acolo unde depozitele sunt mai însemnate, riscul fiind amplificat la supraîncărcări mari.

**b). în masivul Parâng – Șureanu, în masivele Țarcu – Godeanu, în Grupa Nordică a Carpaților Orientali (zona Munților Rodnei) şi în Grupa Centrală a Carpaților Orientali (zona Munțiilor Călimani – Bistriței - Ceahlău):**

SStratul de zăpadă este prezent doar în zonele umbrite și cu troiene mai vechi, și are dimensiuni în general de ordinul centimetrilor exceptând depozitelele mai consistente de zăpadă de pe anumite văi.

***II. CALITATEA APELOR***

**2.1. Pe fluviul Dunărea**

Nu au fost semnalate evenimente deosebite.

**2.2. Pe râurile interioare**

**ABA Mureş, APM Harghita şi GNM CJ Harghita**revin cuinformaţii suplimentare referitoare la cauza poluării accidentale din data de 24.05.2019, la ora 21.00, datorită unor scurgeri de ulei uzat în canalul pluvial necadastrat adiacent SC Autogroup Simo din Odorheiu Secuiesc, str Beclean nr 298, jud. Harghita, cu posibilitatea afectarii râului Târnava Mare. Cauza poluării este un rezervor de ulei uzat care s-a umplut cu apă de ploaie. S-a dispus societăţii comerciale obturarea canalului şi împrăştierea de material absorbant, pentru evitarea poluarii râului Târnava Mare.

**2.3. Pe Marea Neagră**

Nu au fost semnalate evenimente deosebite.

***III. CALITATEA MEDIULUI***

1. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate în data de 23.05.2019, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

1. **În domeniul solului şi vegetaţiei**

Nu au fost semnalate evenimente deosebite, iar la nivelul fondului forestier de stat nu s-au înregistrat incendii sau doborâturi de vânt.

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 23.05.2019 - 24.05.2019 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

DIRECȚIA DE COMUNICARE ȘI RESURSE UMANE